ZAPISNIK

sa 16. redovne sjednice

Općinskog vijeća Općine Ribnik

održane dana 22. ožujka  2024. godine

Početak sjednice u 18:00 sati.

NAZOČNI VIJEĆNICI:
Gabi Tomašić,  Jelena Dolinar, Dražen Jarnević,  Nikola Dolinar, Ana Lorković
                                                 ( Željko Car, pridružio se u tijeku aktualnog sata ) 
ODSUTNI VIJEĆNICI:    Ivan Mus   
OSTALI NAZOČNI: 
Dino Blažević, Općinski načelnik




Snježana Zvonarić Hribljan, pročelnica 

Predsjednica Općinskog vijeća, gđa. Gabi Tomašić, utvrdila je da je sjednici prisutno 5 (pet) vijećnika od ukupno 7 (sedam), da postoji kvorum za odlučivanje i da će sve odluke koje donese Općinsko vijeće Općine Ribnik biti pravovaljane.

Za 16. sjednicu općinskog vijeća, dostavljeni su  sljedeći  materijali i sljedeći 

DNEVNI RED:

1. Usvajanje zapisnika sa prethodne sjednice

2. Aktualni sat

3. Polugodišnje izvješće o radu općinskog načelnika za razdoblje od 01.07.2023. – 31.12.2023. godine
4. Godišnje izvješće o izvršenju Proračuna Općine Ribnik za 2023. godinu

5. Izvješće o izvršenju Programa održavanja objekata i uređaja komunalne infrastrukture za 2023. godinu

6. Izvješće o izvršenju Programa izgradnje objekata i uređaja komunalne infrastrukture u 2023. godini

7. Izvješće o izvršenju Socijalnog programa  Općine Ribnik za 2023. godinu

8. Izvješće o izvršenju Programa potpora poljoprivredi na području Općine Ribnik za 2023. godinu

9. Prijedlog Odluke o raspodjeli rezultata poslovanja  Općine Ribnik u  2024. godini

10. I. izmjene i dopune Proračuna Općine Ribnik za 2024. godinu

11. I. izmjene i dopune Programa izgradnje  objekata i  uređaja komunalne infrastrukture za 2024. godinu
12. Izvješće o stanju zaštite od požara i stanju provedbe godišnjeg provedbenog plana unapređenja zaštite od požara na području Općine  Ribnik za 2023. godinu

13. Provedbeni plan unapređenja zaštite od požara na području Općine Ribnik za 2024. godinu

14. Analiza stanja sustava civilne zaštite na području Općine Ribnik u 2023. godini

15. Godišnji Plan razvoja sustava civilne zaštite na području Općine Ribnik s financijskim učincima za razdoblje 2024. – 2026. godine

16. Odluku o transformaciji Prostornog plana uređenja Općine Ribnik

17. Odluka o kriterijima za dodjelu sredstava pomoći za ublažavanje i uklanjanje posljedica prirodne nepogode nastale u srpnju 2023. godine

18. Odluka o oslobađanju od obveze plaćanja komunalne naknade za stambene  prostore koji nemaju uvjete stanovanja
                     
19. Zaključak o zahtjevu za oslobađanje od plaćanja poreza na kuće za odmor

20. Pitanja i prijedlozi

Predloženi dnevni red  dan je na glasanje te je jednoglasno, s 5 (pet) glasova „ZA“ prihvaćen.
Ad.1.) Usvajanje zapisnika sa prethodne sjednice.

Predsjednica Općinskog vijeća Gabi Tomašić dala je na usvajanje Zapisnik s 15. Sjednice Općinskog vijeća Općine Ribnik. Primjedbi na zapisnik nije bilo,  pristupilo se glasanju te je Zapisnik s 15. Sjednice Općinskog vijeća Općine Ribnik usvojen jednoglasno s 5 ( pet ) glasova  ZA.
Ad.2.) Aktualni sat.

Načelnik Dino Blažević upoznao je vijećnike sa prijavama projekata na Javne pozive. Sve prisutne također je obavijestio o početku rada obrta za dadiljanje. Zatim se osvrnuo na obnovu Starog grada Ribnika. 

U  tijeku aktualnog sata, sjednici se pridružio vijećnik Željko Car 
Ad.3.) Usvajanje Polugodišnjeg izvješća o o radu općinskog načelnika za razdoblje od 01.07.2023. – 31.12.2023.  Načelnik  Dino Blažević izvjestio je vijećnike o svom radu u polugodišnjem razdoblju. Nakon podnijetog izvješća od strane načelnika, vijećnik Željko Car nadovezao se na temu o projektu uspostave i opremanja buduće  zone Rosulje, te je istaknuo kako je važno da zonom upravlja JLS, kako se nebi dogodilo da se zemljište kupuje zbog spekulacije, a ne obavljanja djelatnosti, također se dotakao i potrebne infrastrukture u zoni pri čemu je naglasio da je vrlo bitno da cesta mora biti adekvatna za zonu. Nakon kraće rasprave,  Izvješće je dano na usvajanje, te usvojeno jednoglasno s 6 ( šest ) glasova  ZA.

Ad.4.) Usvajanje Godišnjeg izvješće o izvršenju Proračuna Općine Ribnik za 2023. godinu 

Pročelnica Snježana Zvonarić Hribljan obrazložila je Godišnje izvješće o izvršenju proračuna Općine Ribnik  za 2023. godinu.Vijećnik Željko Car postavio je pitanje vezano uz postavljanje umjetne trave na malonogometnom igralištu i uređenje okoliša igrališta, odnosno za izvore iz kojih je financirano postavljanje umjetne trave i uređenje okoliša. Načlnik Dino Blažević odgovorio je da je postavljanje umjetne trave sufinancirano od  strane Ministarstva turizma i sporta, a uređenje  okoliša od strane Ministarstva prostornoga uređenja, graditeljstva i državne imovine.
Daljnje rasprave po ovoj točci nije bilo te je Godišnje izvješće o izvršenju proračuna za 2023. godinu usvojeno jednoglasno s 6 (šest ) glasova ZA.
Ad.5.) Usvajanje Izvješća o izvršenju Programa održavanja objekata i uređaja komunalne infrastrukture za 2022. godinu . 
Pročelnice Snježana  Zvonarić Hribljan obrazložila je Izvješće o izvršenju Programa održavanja objekata i uređaja komunalne infrastrukture za 2023. godinu. Rasprave po ovoj točci nije bilo, te je Izvješće o izvršenju Programa održavanja objekata i uređaja komunalne infrastrukture za 2023. godinu usvojeno jednoglasno s 6 (šest ) glasova ZA.
Ad.6.) Usvajanje Izvješća o izvršenju Programa izgradnje objekata i uređaja komunalne infrastrukture u 2023. godini. 
Pročelnica Snježana Zvonarić Hribljan obrazložila je Izvješće o izvršenju Programa izgradnje objekata i uređaja komunalne infrastrukture za 2023. godinu.  Rasprave po ovoj točci nije bilo te je Izvješće o izvršenju  Programa gradnje objekata i uređaja komunalne infrastrukture u 2023. godini  usvojen jednoglasno s 6 ( šest ) glasova ZA.
 Ad.7.) Usvajanje  Izvješća o izvršenju Socijalnog programa  Općine Ribnik za 2023. godinu
Pročelnica Snježana Zvonarić Hribljan obrazložila je Izvješće o izvršenju Socijalnog programa  Općine Ribnik za 2023. godinu.
Rasprave po ovoj točci nije  bilo te je Izvješće o izvršenju  Socijalnog programa  Općine Ribnik za 2023. godinu usvojeno jednoglasno s 6 (šest) glasova ZA. 
Ad.8.) Usvajanje  Izvješća o izvršenju Program potpora poljoprivredi na području Općine Ribnik za 2023. godinu  

Pročelnica Snježana Zvonarić Hribljan obrazložila je Izvješće o izvršenju Programa  potpora poljoprivredi Općine Ribnik za 2023. godinu. Rasprave po ovoj točci nije bilo, te je  Izvješće o izvršenju  Programa potopra poljoprivredi na području Općine Ribnik za 2023. godinu usvojeno jednoglasno s 6 (šest) glasova ZA.
Ad.9.) Usvajanje   Odluke o raspodjeli rezultata poslovanja  Općine Ribnik u  2024. godini

Pročelnica Snježana Zvonarić Hribljan,  obrazložila  je  Odluku o raspodjeli rezultata poslovanja  Općine Ribnik u  2024. godini. Pojasnila  je da je rezultat poslovanja prvenstveno uvjetovan ostvarenom tekućom pomoći iz Županijskog proračuna za isplatu pomoći za naknadu štete od elementarne nepogode, te će kao takav cijeli  biti raspoređen i utrošen  u 2024. godini. 
Nakon kraće rasprave, Odluka je dana na usvajanje, te je Odluka o raspodjeli rezultata poslovanja  Općine Ribnik u  2024. godini  usvojena jednoglasno s 6 (šest) glasova ZA. 

Ad.10.) Usvajanje  I. izmjena i dopuna Proračuna Općine Ribnik za 2024. godinu. 
Pročelnica Snježana Zvonarić Hribljan obrazložila je I. izmjene i dopune Proračuna Općine Ribnik za 2024. 
Nakon kraće rasprave pristupilo se glasanju te su I. izmjene i dopune Proračuna Općine Ribnik za 2024. godinu usvojene jednoglasno s 6 ( šest ) glasova ZA. 
Ad.11.) Usvajanje  I. Izmjena i dopuna Programa izgradnje objekata i uređaja komunalne infrastrukture za 2024. godinu

Pročelnica Snježana Zvonarić Hribljan obrazložila je  I. Izmjene i dopune Programa izgradnje objekata i uređaja komunalne infrastrukture za 2023. godinu. 
Nakon kraće rasprave I. Izmjene i dopune Programa izgradnje objekata i uređaja komunalne infrastrukture za 2024. godinu usvojene su jednoglasno  s 6 ( šest  ) glasaova  ZA. 
Ad.12.) Usvajanje Izvješća o stanju zaštite od požara i stanju provedbe godišnjeg provedbenog plana unapređenja zaštite od požara na području Općine  Ribnik za 2023. godinu 

Rasprave po ovoj točci nije bilo. Izvješće je dano na usvajanje i Izvješća o stanju zaštite od požara i stanju provedbe godišnjeg provedbenog plana unapređenja zaštite od požara na području Općine  Ribnik za 2023. godinu usvojene je jednoglasno  s 6 ( šest  ) glasova  ZA
Ad.13.) Usvajanje Provedbenog plan unapređenja zaštite od požara na području Općine Ribnik za 2024. godinu
Načelnik Dino Blažević obrazložio je Provedbeni plan unapređenja zaštite od požara na području Općine Ribnik za 2024. godinu. Rasprave po ovoj točci nije bilo, te je Provedbeni plan unapređenja zaštite od požara na području Općine Ribnik za 2024. godinu usvojen jednoglasno s 6 ( šest ) glasova ZA. 

Ad.14.) Usvajanje Analize stanja sustava civilne zaštite na području Općine Ribnik u 2023. godini

Načelik Dino Blažević pojasnio je Analizu stanja sustava civilne zaštite na području Općine Ribnik u 2023. godini. Rasprave po ovoj točci nije bilo, te je  Analiza stanja sustava civilne zaštite na području Općine Ribnik u 2023. godini usvojena  jednoglasno s 6 ( šest ) glasova ZA. 
Ad.15.) Usvajanje Godišnji Plan razvoja sustava civilne zaštite na području Općine Ribnik s financijskim učincima za razdoblje 2024. – 2026. godine. Rasprave po ovoj točci nije bilo, te je Godišnji Plan razvoja sustava civilne zaštite na području Općine Ribnik s financijskim učincima za razdoblje 2024. – 2026. godine usvojen  jesnoglasno  s 6  ( šest  ) glasova  ZA.
Ad.16.) Usvajanje  Odluke  o  transformaciji prostornog plana uređenja Općine Ribnik
Načelnik Dino Bležević, pojasnio je da je otvoren natječaj putem kojeg se financira transformacija prostrornih planova, s ciljem donošenja digitalnog oblika Plana .

Nakon kraće rasprave Odluka o transformaciji prostornog plana uređenja Općine Ribnik, usovjena je jednoglasno s 6 ( šest ) glasova ZA.

Ad. 17.) Usvajanje Odluke o  kriterijima za dodjelu sredstava pomoći za ublažavanje i uklanjanje posljedica prirodne nepogode nastale u srpnju 2023. godine 

Načelnik Dino Blažević obrazložio je da prijedlog Odluke napisan temeljem Odluke koju je donijela Županija, te da bi se prema toj odluci isplačivalo  60% od  prijavljenih šteta na području Općine Ribnik na obiteljskim i višestambenim neosiguranim objektima u vlasništvu fizičkih osoba.

Dok će vrijednosti troškova Općine Ribnik i službi civilne zaštite za nužnu sanaciju stambenih objekata u vlasništvu fizičkih osoba i troškove sakupljanja i zbrinjavanja otpada od sanacije šteta uzrokovanih prirodnim nepogodama biti sanirani u 100% iznosu. Vijećnik Željko Car izjasnio se da obzirom da se tu radi o javnom novcu,  želi da se prije glasanja točno zna tko je dobio koji iznos, da želi da se sve javno  objavi,  te da  jedino tako može glasati.
Načelnik Dino Blažević pojasnio je da će on kao načelnik, temeljem procjena šteta i Odluke županije i ove Odluke kada se usvoji, donijeti Odluku o dodjeli sredstava pomoći za ublažavanje i uklanjanje posljedica prirodne nepogode nastale u srpnju 2023. god., te da će ta Odluka biti objavljena u Službenom glasilu. Načelnik je vijećnicima predočio tabelu sa iznosima procjenjene štete za stambene objekte. Nakon poduže rasprave, zauzet je stav da se kontaktira Županija i  traži provjera za objekte kojima je dodijeljen iznos za naknadu štete veći od  3.000,00 € da li su osigurani. Pristupilo se glasanju i Odluka o  kriterijima za dodjelu sredstava pomoći za ublažavanje i uklanjanje posljedica prirodne nepogode nastale u srpnju 2023. godine usvojena je sa 5 ( pet )  glasova ZA i 1 ( jedan ) glas  PROTIV.
Ad.18.) Usvajanje Odluke o oslobađanju od obveze plaćanja komunalne naknade za stambene  prostore koji nemaju uvjete stanovanja.
    
Načelnik Dino Blažević  pojasnio je Odluku, budući da nije bilo rasprave, Odluka je dana na usvajanje i   Odluka o oslobađanju od obveze plaćanja komunalne naknade za stambene  prostore koji nemaju uvjete stanovanja usvojena je jednoglasno  s 6 ( šest  ) glasova  ZA.

Ad.19.) Donošenje  Zaključka o zahtjevu za oslobađanje od plaćanja poreza na kuće za odmor

Načelnik Dino Blažević pojasnio je da je pristigao Zahtjev gospodina Željka  Želježnjak za oslobađanje od plačanja poreza na kuće za odmor, budući da tu stanuje I ne služi mu kao kuća za odmor. Svi vijećnici složili su se da mogu potvrditi da on stvarno tu stanuje. Pristupilo se glasanju I Zaključak o zahtjevu za oslobađanje od plaćanja poreza na kuće za odmor usvojen je jednoglasno s 6 ( šest  ) glasova  ZA.
Ad.20. Pitanja i prijedlozi 
Vijećnik Željko Car postavio je pitanje zašto na spomeniku u centu nema zvijezde. Te je napomenuo da se tu ne radio o ideološkom pitanju, nego se radi o zaštičenom spomeniku.  Načelnik Dino Blažević pojasnio je da je zvijezda pala usljed nevremena. 

Vijećnik Željko Car također je sve izvjestio o nadolazećim sportskim događajima koje organizira moto klub MX Ribnik.
Vijećnik Nikola Dolinar postavio je pitanje vezano uz radove koje izvodi Vodoprivreda , zanimalo  ga je da li će se nastaviti sa izvođenjem radova. Načelnik je pojasnio da če se prema informacijama iz Vodoprivrede, radovi nastaviti u jesen. 

Budući da pitanja nije bilo predsjednica Općinskog vijeća  Gabi Tomašić,  zahvalila se vijećnicima na  sudjelovanju u radu sjednice, te je rad sjednice završen u  20.30  sati. 
U privitku ovog Zapisnika nalazi se tonski zapis s 16. sjednice Općinskog vijeća.

Da je zapisnik s 16. sjednice Općinskog vijeća Općine Ribnik vjeran originalu, potpisuje i ovjerava:

ZAPISNIČAR:


             PREDSJEDNICA OPĆINSKOG VIJEĆA: 
Snježana Zvonarić Hribljan



 
          Gabi Tomašić

